№ 01-1-21/2719-вн от 03.06.2021

|  |  |  |  |
| --- | --- | --- | --- |
| |  | | --- | | **Қазақстан Республикасы** |   **денсаулық сақтау министрлігі**  **БАС МЕМЛЕКЕТТІК САНИТАРИЯЛЫҚ ДӘРІГЕРІ** |  | **Министерство**  **здравоохранения**  **Республики Казахстан**  **ГЛАВНЫЙ ГОСУДАРСТВЕННЫЙ САНИТАРНЫЙ ВРАЧ** |

**ҚАУЛЫСЫ ПОСТАНОВЛЕНИЕ**

**\_ 2021 жылғы 3 маусым\_ №\_25\_**

**Нұр-Сұлтан қаласы город Нур-Султан**

**Қазақстан Республикасының**

**Бас мемлекеттік санитариялық дәрігерінің**

**қаулыларына өзгерістер мен**

**толықтырулар енгізу туралы**

Қазақстан Республикасының халқы арасында COVID-19 коронавирустық инфекциясының (бұдан әрі – COVID-19) таралуының алдын алу мақсатында,«Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шілдедегі Кодексінің 104-бабының 1-тармақшасына сәйкес **ҚАУЛЫ ЕТЕМІН:**

**1.** «Қазақстан Республикасына Үндістаннан коронавирустық инфекцияның әкелінуінің алдын алу жөніндегі шараларды күшейту туралы» Қазақстан Республикасының Бас мемлекеттік санитариялық дәрігерінің 2021 жылғы 30 сәуірдегі **№ 19** қаулысына мынадай өзгеріс енгізілсін

1-тармақтың 1) тармақшасы мынадай редакцияда жазылсын:

«1) Қазақстан Республикасына келген және соңғы 14 күн ішінде Үндістан Республикасына барып келген адамдарды 14 күнге үйде оқшаулауды (үй карантині) қамтамасыз етсін. Үй карантиніне оқшаулау ПТР әдісімен CОVID-19-ға тестінің теріс нәтижесі бар Анықтаманың және COVID-19-ға қарсы вакцинацияның болуына қарамастан жүргізіледі;».

**2.** «Қазақстан Республикасының мемлекеттік шекарасындағы өткізу пункттерінде коронавирустық инфекция ауруының алдын алу жөніндегі шараларды одан әрі күшейту туралы» Қазақстан Республикасының Бас мемлекеттік санитариялық дәрігерінің 2020 жылғы 23 қазандағы **№ 59** қаулысына (бұдан әрі – БМСД № 59 қаулысы) мынадай өзгерістер мен толықтырулар енгізілсін:

1) БМСД № 59 қаулысының 1-тармағының 1) тармақшасы мынадай редакцияда жазылсын:

«1) Қазақстан Республикасына шетелден авиарейстермен келетін адамдарға қатысты іс-шараларды мынадай тәртіппен жүргізуді қамтамасыз етсін:

оларды ертіп жүретін адамдарда Қазақстан Республикасының мемлекеттік шекарасын кесіп өткен кезде нәтижесін алған күннен бастап 3 тәуліктен аспайтын уақыт өткен, ПТР әдісімен COVID-19-ға тесттің теріс нәтижесі бар анықтама (бұдан әрі – Анықтама) болған кезде 5 жасқа дейінгі балаларды; Қазақстан Республикасының үкіметтік делегацияларын; авиакомпаниялар экипаждарын; құжаттамалық растауды ұсынған жағдайда Қазақстан Республикасында COVID-19-ға қарсы вакцинациялаудың толық курсын алған азаматтарды қоспағанда, Қазақстан Республикасының мемлекеттік шекарасын кесіп өткен кезде барлық келетін адамдар Анықтаманы (қазақ немесе орыс немесе ағылшын тілінде) ұсынуға міндетті;

Қазақстан Республикасының үкіметтік делегацияларын; авиакомпаниялар экипаждарын қоспағанда, шетелден Қазақстан Республикасына халықаралық жолаушылар авиарейстерімен келген адамдарға қатысты шектеу шаралары осы қаулыға 1-қосымшаға сәйкес жүргізіледі;

халықаралық транзитпен жүретін жолаушылар транзиттік аймақтан шықпайды және соңғы межелі пунктте шектеу шараларын жүргізуге жатады;»;

2) БМСД № 59 қаулысының 1-тармағының 2) тармақшасы мынадай редакцияда жазылсын:

«2) Қазақстан Республикасының Мемлекеттік шекарасы арқылы теміржол, теңіз, өзен көлігінде және автоөтпе жолдарында өткізу пункттері арқылы Қазақстан Республикасына келетін адамдарға қатысты іс-шараларды мынадай тәртіппен жүргізуді қамтамасыз етсін:

оларды ертіп жүретін адамдарда Қазақстан Республикасының мемлекеттік шекарасын кесіп өткен кезде нәтижесін алған күннен бастап 3 тәуліктен аспайтын уақыт өткен, ПТР әдісімен COVID-19-ға тесттің теріс нәтижесі бар анықтама (бұдан әрі – Анықтама) болған кезде 5 жасқа дейінгі балаларды; Қазақстан Республикасының үкіметтік делегацияларын; локомотив бригадаларының мүшелерін; теміржол, теңіз және өзен көлігіндегі тасымалдау қызметімен байланысты адамдарды; құжаттамалық растауды ұсынған жағдайда Қазақстан Республикасында COVID-19-ға қарсы вакцинациялаудың толық курсын алған азаматтарды қоспағанда, Қазақстан Республикасының мемлекеттік шекарасын кесіп өткен кезде барлық келетін адамдар Анықтаманы (қазақ немесе орыс немесе ағылшын тілінде) ұсынуға міндетті;

Қазақстан Республикасының үкіметтік делегацияларын; локомотив бригадаларының мүшелерін; теміржол көлігіндегі тасымалдау қызметіне байланысты адамдарды қоспағанда, Қазақстан Республикасының Мемлекеттік шекарасы арқылы теміржол, теңіз, өзен көлігінде және автоөтпе жолдарында өткізу пункттері арқылы Қазақстан Республикасына келетін адамдарға қатысты шектеу шаралары осы қаулыға 6-қосымшаға сәйкес жүргізіледі;»;

3) БМСД № 59 қаулысына 1-қосымшада 1-тармақ мынадай редакцияда жазылсын:

«1. Қазақстан Республикасына шетелден авиарейстермен келетін барлық адамдар (Қазақстан Республикасының үкіметтік делегацияларын; авиакомпаниялар экипаждарын қоспағанда) термометриядан, сауалнамадан өтеді және Қазақстан Республикасының мемлекеттік шекарасын кесіп өткен кезде нәтижесін берген күннен бастап 3 тәуліктен аспайтын уақыт өткен ПТР әдісімен COVID-19-ға тесттен өткені туралы анықтаманы (бұдан әрі – Анықтама) (қазақ немесе орыс немесе ағылшын тілінде) ұсынуға міндетті.

Алып жүретін адамдарда Анықтама болған жағдайда 5 жасқа дейінгі балаларға, сондай-ақ құжаттамалық растауды ұсынған кезде Қазақстан Республикасында COVID-19-ға қарсы вакцинациялаудың толық курсын алған азаматтарға Анықтама ұсыну талап етілмейді.»;

4)БМСД № 59 қаулысына 6-қосымшада 1-тармақ мынадай редакцияда жазылсын:

«1. Қазақстан Республикасының Мемлекеттік шекарасы арқылы теміржол, теңіз, өзен көлігінде және автоөтпе жолдарында өткізу пункттері арқылы Қазақстан Республикасына келген барлық адамдар (Қазақстан Республикасының үкіметтік делегацияларын; локомотив бригадаларының мүшелерін; теміржол, теңіз және өзен көлігіндегі тасымалдау қызметімен байланысты адамдарды қоспағанда) термометриядан, сауалнамадан өтеді және Қазақстан Республикасының Мемлекеттік шекарасын кесіп өткен кезде нәтижесі берілген күннен бастап 3 тәуліктен аспайтын уақыт өткен ПТР әдісімен COVID-19-ға тесттен өткені туралы анықтаманы (қазақ немесе орыс немесе ағылшын тілінде) (бұдан әрі – Анықтама) ұсынуға міндетті.

Алып жүретін адамдарда Анықтама болған жағдайда 5 жасқа дейінгі балаларға, сондай-ақ құжаттамалық растауды ұсынған кезде Қазақстан Республикасында COVID-19-ға қарсы вакцинациялаудың толық курсын алған азаматтарға Анықтама ұсыну талап етілмейді.»;

5) БМСД № 59 қаулысына 6-қосымшада 5-тармақтың 1 абзац мынадай редакцияда жазылсын:

«5. Келген азаматтар (осы қосымшаның 2-тармағында көрсетілген адамдарды қоспағанда) Анықтама және Қазақстан Республикасында COVID-19-ға қарсы вакцинациялау алғаны туралы құжат болмаған кезде ПТР әдісімен COVID-19-ға зертханалық тексеру үшін карантиндік стационарға 3 тәулікке дейін оқшаулауға жатады. COVID-19-ға зертханалық тексеру үшін материал алуды медициналық-санитариялық алғашқы көмек (бұдан әрі – МСАК) маманы жүзеге асырады.».

**3.** «Қазақстан Республикасының халқы арасында коронавирустық инфекция ауруының алдын алу жөніндегі шараларды одан әрі күшейту туралы» Қазақстан Республикасының Бас мемлекеттік санитариялық дәрігерінің 2020 жылғы 25 желтоқсандағы **№ 67** қаулысына (бұдан әрі – БМСД № 67 қаулысы) мынадай өзгерістер енгізілсін:

1) БМСД № 67 қаулысының 7-тармағының 2) тармақшасы мынадай редакцияда жазылсын:

«2) серіктесінде нәтижесі берілген күннен бастап 3 тәуліктен аспайтын уақыт өткен ПТР әдісімен COVID-19-ға тестінің теріс нәтижесі бар анықтама немесе COVID-19-ға қарсы вакцинациялаудың толық курсын алғанын растайтын құжат болған жағдайда босануда серіктес болуға рұқсат беруді;»

2) БМСД № 67 қаулысының 7-тармағының 8) тармақшасы мынадай редакцияда жазылсын:

«8) пациенттерді, оның ішінде жүкті әйелдерді, босанған әйелдерді және балаларды стационарға (оның ішінде күндізгі стационарға) жоспарлы емдеуге жатқызу берілген күнінен бастап 5 тәуліктен аспайтын уақыт өткен COVID-19-ға тестілеу нәтижелері немесе COVID-19-ға қарсы вакцинациялаудың толық курсын алғанын растайтын құжат болғанда жүзеге асырылады;»;

3) БМСД № 67 қаулысына 24-қосымшада 1-тармақтың 1) тармақшасы мынадай редакцияда жазылсын:

«1) ұзақ мерзімді кездесулерге келген туыстардың құжаттамалық растауды ұсынған кезде Қазақстан Республикасында COVID-19-ға қарсы вакцинациялаудың толық курсын алған адамдарды қоспағанда, алған кезінен бастап 5 тәуліктен аспайтын уақыт өткен теріс нәтижесі бар ПТР әдісімен COVID-19-ға зертханалық тексерілгені туралы құжатты беруі;»;

4) БМСД № 67 қаулысына 24-қосымшада 4-тармақ мынадай редакцияда жазылсын:

«4. Кезек күттірмейтін тергеу әрекеттерін жүргізу үшін адвокатқа (қорғаушыға), сондай-ақ тергеушіге және адвокатқа (қорғаушыға) шығаруды қоспағанда, сотталғандардың, күдіктілер мен айыпталушылардың қатысуымен жүргізілетін барлық іс-шараларды олардың маска немесе респираторды, резеңке қолғаптар мен жабық үлгідегі көзілдірікті міндетті түрде пайдалана отырып және тергеу әрекеттеріне қатысушылар арасында кемінде 2 метр қашықтықты сақтай отырып шектеу.»;

5) БМСД № 67 қаулысына 24-қосымшада 11-тармақ мынадай редакцияда жазылсын:

«11. Құжаттамалық растауды ұсынған кезде Қазақстан Республикасында COVID-19-ға қарсы вакцинациялаудың толық курсын алған адамдарды қоспағанда, тергеу әрекеттерінен қайтып оралған соң және арнайы контингенттің мекеме аумағынан басқаша шығуынан кейін адамдар жаңадан келгендер ретінде күнделікті медициналық қарап-тексеру, сұрау, термометрия ұйымдастыру арқылы кемінде 14 күн мерзімге оқшаулануға жатады.»;

6) БМСД № 67 қаулысына 33-қосымшада ІІІ бөлімнің 1.2-тармақтың 5) тармақшасы мынадай редакцияда жазылсын:

«5) Қазақстан Республикасында COVID-19-ға қарсы вакцинациялаудың толық курсын алғаны туралы құжаттамалық растау болмаған кезде стационарға (оның ішінде күндізгі стацонарға) жоспарлы емдеуге жатқызу кезінде пациенттер;».

**4.** «Карантиндік шектеу шаралары және оларды кезең-кезеңмен жеңілдету туралы» Қазақстан Республикасының Бас мемлекеттік санитариялық дәрігерінің 2020 жылғы 25 желтоқсандағы № 68 қаулысына (бұдан әрі – БМСД № 68 қаулысы) мынадай өзгеріс енгізілсін:

БМСД № 68 қаулысына 4-қосымшада Әлеуметтік-экономикалық объектілердің жұмысын шектеу өлшемшарттарында 19-жол мынадай редакцияда жазылсын:

|  |  |  |  |  |
| --- | --- | --- | --- | --- |
| 1. 1 | Банктер, ХҚКО, «Қазпочта» АҚ бөлімшелері | ✓  уақыт бойынша шектеумен сағат 9.00-ден 18.00-ге дейін | + | + |

**5.** Осы қаулының орындалуын бақылауды өзіме қалдырамын.

**6.** Осы қаулы 2021 жылғы 5 маусым сағат 00-ден бастап күшіне енеді.

**Қазақстан Республикасының**

**Бас мемлекеттік**

**санитариялық дәрігері Е. Қиясов**

**Согласовано**

03.06.2021 14:37 Кожапова Роза Абзаловна

03.06.2021 14:37 Естекова Гульмира Абдигалиевна

03.06.2021 14:38 Азимбаева Нуршай Юсунтаевна

03.06.2021 14:39 Есмагамбетова Айжан Серикбаевна

03.06.2021 15:17 Ахметова Зауре Далеловна

**Подписано**

03.06.2021 16:00 Киясов Ерлан Ансаганович